**เรืออากาศโท** (อังกฤษ: flying officer ตัวย่อ **ร.ท.**;**Fg Off** ในกองทัพอากาศสหราชอาณาจักรและอินเดีย **FLGOFF** ในกองทัพอากาศออสเตรเลีย; **FGOFF** ในกองทัพอากาศนิวซีแลนด์; ในอดีตเคยใช้ **F/O** ในทุกกองทัพอากาศที่ใช้งานคำนี้และยังพบบ่อยในสหราชอาณาจักร) เป็นยศนายทหารชั้นสัญญาบัตรที่อ่อนอาวุโสในกองทัพอากาศสหราชอาณาจักร (RAF) กองทัพอากาศของหลายประเทศที่ได้รับอิทธิพลทางประวัติศาสตร์จากสหราชอาณาจักร บางครั้งใช้เป็นคำแปลภาษาอังกฤษของยศที่เทียบเท่าในประเทศที่มีโครงสร้างยศเฉพาะตัวของกองทัพอากาศที่ไม่ใช้ภาษาอังกฤษ เป็นยศที่สูงกว่าเรืออากาศตรี และต่ำกว่าเรืออากาศเอก

ยศนี้เทียบกับระบบรหัสยศของเนโทคือ OF-1 เทียบเท่ายศร้อยโทในกองทัพบกสหราชอาณาจักร หรือราชนาวิกโยธิน แต่มียศเหนือกว่ารองเรือเอก (sub-lieutenant) ในราชนาวี

เรืออากาศโทมียศเทียบเท่าเจ้าหน้าที่ส่วน (section officer) ในกองทัพอากาศหญิงช่วยรบ

ต้นกำเนิด
---------

เดิมกองบินหลวง (Royal Flying Corps) ใช้คำว่า flying officer เป็นชื่อตำแหน่งของนายทหารอ่อนอาวุโส ไม่ใช่ชื่อของยศ

เมื่อวันที่ 1 เมษายน พ.ศ. 2461 กองทัพอากาศสหราชอาณาจักรที่ก่อตั้งขึ้นมาใหม่ได้ปรับใช้ระบบยศจากกองทัพบกสหราชอาณาจักร โดยมีเรือโท (sub-lieutenant) จากหน่วยบริการการบินกองทัพเรือ (Royal Naval Air Service) และร้อยโท (lieutenant) จากกองบินหลวง (Royal Flying Corps) ปรับยศเป็นเรือโท (lieutenant) ในกองทัพอากาศสหราชอาณาจักร อย่างไรก็ตาม จากการปรับโครงสร้างยศภายในกองทัพอากาศในเดือนสิงหาคม พ.ศ. 2462 เรือโท (lieutenant) จึงปรับมาเป็นคำว่า flying officer หรือคำว่าเรืออากาศโท และใช้งานมาจนถึงปัจจุบัน

การใช้งาน
---------

ชื่อของยศเรืออากาศโทในภาษาอังกฤษคือ flying officer ไม่ได้หมายความถึงนายทหารที่ทำหน้าที่เป็นนักบินโดยเฉพาะ แต่เรืออากาศโทหลายนายเป็นเจ้าหน้าที่ภาคพื้นดิน ในบรรดาเหล่าทั้งหมดที่เรืออากาศโทสังกัดอยู่ มีเรืออากาศโทบางนายที่สามารถบังคับการหน่วยบินได้

ในกองทัพอากาศสหราชอาณาจักร เจ้าหน้าที่การบิน (aircrew) และวิศวกร (engineer officer) จะได้รับแต่งตั้งให้ครองยศเรืออากาศโท ในขณะที่เจ้าหน้าที่ภาคพื้นดินจะได้การแต่งตั้งให้ครองยศเป็นเรืออากาศตรี (pilot officer) ในระยะเวลา 6 เดือนแรก ระยะเวลาในการครองยศเรืออากาศโทจะแตกต่างกันไปขึ้นอยู่กับเหล่าที่สังกัดก่อนที่จะได้รับการแต่งตั้งเลื่อนยศขึ้นเป็นเรืออากาศเอกโดยอัตโนมัติ เจ้าหน้าที่การบินและนายทหารที่มีคุณวุฒิวิศวกรรมศาสตรบัณฑิตจะปฏิบัติหน้าที่ระยะเวลา 2 ปี 6 เดือน นายทหารที่มีคุณวุฒิวิศวกรรมศาสตรมหาบัณฑิตใช้ระยะเวลา 1 ปี 6 เดือน และนายทหารในเหล่าอื่น ๆ ภาคพื้นดินใช้ระยะเวลา 3 ปี 6 ส่วนผู้ที่จบการศึกษาระดับวิศวกรรมศาตรมหาบัณฑิตแต่ประจำการในหน่วยภาคพื้นดินที่ไม่ใช่ตำแหน่งวิศวกรใช้ระยะเวลา 3 ปี 6 เดือนสำหรับตำแหน่งเรืออากาศโท – การเลื่อนยศในช่วงแรกสำหรับวิศวกรรมศาสตรมหาบัณฑิตได้รับการออกแบบมาเพื่อจูงใจในการสรรหาบุคลากรเพื่อเข้ามาประจำการ เงินเดือนเริ่มต้นสำหรับเรืออากาศโทของกองทัพอากาศสหราชอาณาจักรคือ 30,616.80 ปอนด์ต่อปี

ในหลายกรณี ยศเรืออากาศโทถือเป็นตำแหน่งแรกของนายทหารอากาศหลังจากการจบการฝึกวิชาชีพ เรืออากาศโทอาจจะทำหน้าที่ในตำแหน่งนักบินในการฝึก ตำแหน่งผู้ช่วย ตำแหน่งนายทหารรักษาความปลอดภัย หรือนายทหารธุรการ โดยปกติจะได้รับมอบหมายให้ดูแลบุคลากร และ/หรือทรัพยากรต่าง ๆ เมื่อนักบินสิ้นสุดการฝึก นักบินจะต้องเข้าประจำการเป็นระยะเวลา 2 ปี 6 เดือนและเข้าร่วมฝูงบินในแนวหน้าในยศเรืออากาศเอก

เครื่องหมายยศ
-------------

เครื่องหมายยศประกอบไปด้วยแถบสีน้ำเงินบางหนึ่งแถบบนแถบสีดำที่กว้างกว่าเล็กน้อย สวมบริเวณท่อนล่างของเสื้อคลุมหรือบริเวณไล่ของชุดนักบินหรือเครื่องแบบลำลอง เครื่องหมายยศบนเครื่องแบบราตรีสโมสรมีลักษณะคล้ายกับลายของกองทัพเรือ โดยมีแถบสีทองหนึ่งแถบพันรอบแขนเสื้อตรงข้อมือทั้งสองข้าง แต่ของกองทัพเรือไม่มีเส้นรอบแขน

* เครื่องหมายบนแขนเสื้อ / ไหล่ เครื่องหมายบนแขนเสื้อ / ไหล่
* เครื่องหมายแถบยศบนแขนเสื้อเครื่องหมายแถบยศบนแขนเสื้อ
* เครื่องหมายแถบยศแขนเสื้อของเครื่องแบบบริการหมายเลข 1เครื่องหมายแถบยศแขนเสื้อของเครื่องแบบบริการหมายเลข 1

กองทัพอากาศอื่น
---------------

ยศเรืออากาศโทยังมีการใช้ในกองทัพอากาศหลายแห่งในเครือจักรภพ เช่น กองทัพอากาศบังกลาเทศ, กองทัพอากาศอินเดีย (IAF), กองทัพอากาศนามิเบีย, กองทัพอากาศปากีสถาน (PAF), กองทัพอากาศออสเตรเลีย (RAAF), กองทัพอากาศไนจีเรีย (NAF) และกองทัพอากาศนิวซีแลนด์ (RNZAF)

กองทัพอากาศแคนาดา (RCAF) ใช้ยศนี้จนกระทั่งการรวมเหล่าทัพทั้งสามรวมกันเป็นกองทัพแคนาดาในปี พ.ศ. 2511 และนำยศของกองทัพบกมาปรับใช้แทน ทำให้นายทหารยศเรืออากาศโทปรับไปเป็นร้อยโท ในการใช้งานอย่างเป็นทางการของฝรั่งเศสแคนาดา (French Canadian) ชื่อของยศเรืออากาศโทคือ *lieutenant d'aviation* แม้ว่ากองทัพอากาศแคนาดาจะนำมาใช้เป็นชื่อกองทัพอากาศแคนาดาอีกครั้งในปี พ.ศ. 2554 แต่ก็ยังคงใช้งานระบบยศแบบกองทัพบกเหมือนเดิม

นอกจากนี้ยังมีการใช้งาน นายดาบโท (warrant flying officer) ในกองทัพอากาศจักรวรรดิญี่ปุ่น

ตำแหน่งนี้เทียบเท่ากับร้อยโทในกองทัพอากาศมาเลเซีย

* กองทัพอากาศออสเตรเลียกองทัพอากาศออสเตรเลีย
* กองทัพอากาศกรีซกองทัพอากาศกรีซ
* กองทัพอากาศอินเดียกองทัพอากาศอินเดีย
* กองทัพอากาศไทยกองทัพอากาศไทย
* กองทัพอากาศนามิเบียกองทัพอากาศนามิเบีย
* กองทัพอากาศปากีสถานกองทัพอากาศปากีสถาน
* Nigeria flying officerกองทัพอากาศไนจีเรีย

ดูเพิ่ม
-------

* รายชื่อเปรียบเทียบเครื่องหมายยศทหาร

อ้างอิง
-------

1. 1 2  "ยศทหารบก ทหารเรือ และทหารอากาศ". *กรมการกงสุล กระทรวงการต่างประเทศ* (ภาษาอังกฤษ).
2. ↑  "Ranks and Badges of the Royal Air Force". Royal Air Force. 2011. คลังข้อมูลเก่าเก็บจากแหล่งเดิมเมื่อ 9 กรกฎาคม 2011. สืบค้นเมื่อ 21 เมษายน 2011.
3. ↑  "Armed Forces Act 2001". *www.legislation.gov.uk*. เก็บจากแหล่งเดิมเมื่อ 9 มกราคม 2013.
4. ↑  Hobart, Malcolm C (2000). *Badges and Uniforms of the Royal Air Force*. Leo Cooper. p. 26. ISBN 0-85052-739-2.
5. ↑  "Rates of Pay, 2015" (PDF). *raf.mod.uk*. เก็บ (PDF)จากแหล่งเดิมเมื่อ 21 กันยายน 2015. สืบค้นเมื่อ 1 เมษายน 2016.
6. ↑  "BAF RANKS". *Bangladesh Air Force Website*. BAF Communication Unit. 2020. คลังข้อมูลเก่าเก็บจากแหล่งเดิมเมื่อ 2022-04-11. สืบค้นเมื่อ 13 December 2020.
7. ↑  "Officer ranks in Indian Army, Air Force and Navy". *India Today*. New Delhi. 25 February 2019. สืบค้นเมื่อ 19 December 2020.
8. ↑  "The RCAF". *www.castlearchdale.net*. คลังข้อมูลเก่าเก็บจากแหล่งเดิมเมื่อ 3 June 2009. สืบค้นเมื่อ 22 May 2022.